LidanRubinov/Halacha-QA huggingface dataset:
שאלה: סירוס חתול: שאלתי פעם את כבוד הרב יהודה הלוי עמיחי לגבי עיקור של חתולה והוא אמר שיש לו פסק הלכה שמתיר לעשות זאת רק ע"י מכירה לגוי שהוא יעשה זאת. אבל יש לי בעיה אני לא מכיר שום גוי,אני לא סומך עליהם ואני מכיר וטרינר מאוד טוב שאני סומך עליו שידאג לחתולה.אני רוצה לעשות זאת רק מפני שאיני רוצה להיפטר המחתולה להשאיר אותה לאנחות ברחוב,בקור,בלי מזון.את הגורים שילדה כשיגדלו קצת אני רוצה להעביר למקום שיש שם קצת יותר מזון אבל לחתולה שלי אני חושש לעשות זאת כי אינה מעוקרת ולחשוב שתיהיה בהריון שוב ותלד גורים בקור ובגשם בלי מזון אחרי שהייתה רגילה לגור בבית זה מצער מאוד מאוד האם אני יכול לקחת אותה בעצמי לעיקור אצל וטרינר יהודי איני מכיר גם גוי שהוא וטרינר?
תשובה: וברכת ד' יש לעשות כפי שנכתב בתשובה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: גויה שנקברה כיהודיה: תלמידות מגמת תאטרון נחשפו למחזה שמספר על אישה גויה שחיה כיהודיה שומרת תורה ומצוות ורק לאחר קבורתה התברר שהיא גויה- מה דעת תורתנו? האם משאירים אותה בקברה או מעבירים אותה? השאלה נשאלה בהמשך לשאלה "קבורת גוי בבית קברות יהודי"
תשובה: יש פתרונות הלכתיים שלפיהם אין צורך להעבירה למקום אחר.
שאלה: אחריות מי שלא סגר את מכסה האשפה - הבהרה: האם אפשר לקבל הסבר מדוע זה לא דומה למקרה בשו"ע? השאלה נשאלה בהמשך לשאלה "אחריות מי שלא סגר את מכסה האשפה"
תשובה: כפי שכתבנו, הרב כלאב שליט"א סובר שההנחה בפח לא סגור לא נחשבת לפשיעה וממילא אין לחייב את מניח השברים שם. הרב מיכאל יומטוביאן
שאלה: כלים שבלעו בשר וחלב: האם נכונה הטענה, וכך פוסקים, שבשר וחלב שהתערבבו בכלים בכל המצבים תמיד יצטרכו לכל היותר הגעלה ולא ליבון, כי בשר וחלב תמיד נקרא היתרא בלע ולא איסורא בלע?
תשובה: בשו"ע הרב סי' תנא סובר כן.
שאלה: ענפי עץ מתחת לעירוב: 1- למנהג הספרדים. איך מחשבים במטר-מרובע כמה זה גודל של בית סאתיים בטפח שוחק? 2- אם יש ענפי עץ מתחת לחוט של צורת הפתח, זה מעכב?
תשובה: 1. בית סאתיים הוא שבעים אמה ושיריים על שבעים אמה ושיריים (שיריים הוא שני שליש אמה), ואמה היא שישה טפחים, צא וחשב. 2. אם רוב צורת הפתח נראית היא כשירה, ואם הענפים חופים עליה אי אפשר לסמוך עליה.
שאלה: חיבור רמות בעירוב: האם שכונות בירושלים,כגון: רמות, מחוברות לעיר עצמה ע"י חוט העירוב ואין בעיה מצד תחום שבת?
תשובה: ב"ה שלו-ם וברכה, כן. נא לשאול את רבנות ירושלים לגבול המדויק. הרב חגי בר גיורא
שאלה: נר חנוכה במקום שיש שתי מחיצות: השו"ע (שצח, ו) כותב, ששתי מחיצות שיש עליהם תקרה נקרא בית. האם דבר כזה נחשב בית גם לגדרי הדלקת נר חנוכה שמצריך בית?
תשובה: יש פוסקים הסבורים ש"בית" המוזכר בנר חנוכה הוא המשפחה ולא בית פיסי. אך גם לסוברים שיש צורך בבית פיזי, אין צורך בבית ממש אלא כל מחסה בו אדם נמצא נחשב לבית.
שאלה: להתיר נדר שקשה לי לעמוד בו: במידה ונדרתי נדר שיהיה לי קשה מאוד לעמוד בו, כמו, אני לא אשקר בחיים שלי, איך אני אוכל להתיר אותו בתקופה הקרובה או בכלל?
תשובה: פנה לרב באופן אישי.
שאלה: להדליק נר חנוכה בכל מניינים בבית כנסת: נבקש את הכרעת הרב ליאור. אצלנו יש 3 מנייניים לערבית בשעות 9, 10, 11. האם אפשר או חובה להדליק נר-חנוכה בכל מנין הנרות דולקים 45 דקות?
תשובה: ידליקו עם ברכה בכל מניין. למרות שכל אחד מדליק בביתו, יש עניין בפרסומי ניסא בציבור, וכל פעם הציבור שונה.
שאלה: חיוב מזוזה בבנק: 1- הבא"ח (כי תבוא, כב) כותב, שחנויות של סוחרים שיושבים בהם הסוחרים כל השנה כולה, אע"פ שיושבים שם כל היום ובלילה הולכים לבתיהם ישים מזוזה אך בלי ברכה כדי לחשוש לדעת הט"ז. האם בנק חייב במזוזה עם ברכה? 2- האם זה משנה אם עובדי הבנק אוכלים שם פעם בשבוע ארוחת צהרים?
תשובה: 1. לפי דברי הבא"ח יש להניח בלי ברכה. 2. אין זה משנה.
שאלה: קריאת תהילים בערב ר"ח: אני רוצה לדעת בבקשה, אם מותר להתפלל תהילים בערב ראש חודש (שזה יהיה בערב ולא ביום)? ואני רוצה לדעת איפה רשום זאת (גמרא, שו"ע, שו"ת.)?
תשובה: על פי הקבלה נוהגים שלא ללמוד מקרא בלילה ובכלל זה גם לקרוא תהילים. אולם לפי ההלכה אין בעיה. ובמיוחד אם במקום זאת לא יעזסקו בדברי קדושה אחרים. וגם לפי הקבלה, בדרך תפילה מותר, כמו שאומרים בתפילה פרקי תהילים.
שאלה: להעלות הצגה של נערה ליוטיוב: לרב אני נערה שאוהבת להציג. ורציתי לשאול, האם מותר לי להציג בפני נשים, לצלם ולעלות ליוטיוב?
תשובה: להציג בפני נשים מותר. האם אפשר להודיע ביוטיוב שרק נשים תצפינה?
שאלה: חרקים שבושלו בסיר: הרב התחלנו לבשל פסטה וראינו שהיו חרקים בשקית וחלק גם בתוך הסיר עם מים רותחים. האם יש צורך להכשיר את הסיר מאחר והיה קצת בישול לחרקים בתוכו לקח בערך 3 דקות עד ששמנו לב לחרקים? מראש
תשובה: וברכת ד' לא צריך להכשיר. ד' עוז לעמו יתן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: להחזיר מזוזה שנפלה: הבא"ח (כי תבוא, ח) כותב, שדיני מזוזה שווים לדיני טלית לגבי היסח הדעת ועוד. האם יוצא מדבריו שמזוזה שנפלה נחזירה ולא נברך מחדש, כמו שכך הדין בטלית שנפלה?
תשובה: בטלית שנפלה אדם מרגיש ולא מסיח דעתו, אמנם במזוזה הסיח דעתו ועל כן יש לברך.
שאלה: ברכת שהחיינו על בגדים: 1. האם על בגד חדש מברכים שהחיינו? 2. מה ההלכה לגבי בגד של שנה שעברה, שלא ידעתי אז שצריך לברך שהחיינו, ואני שמח בו, האם מברכים עליו שהחיינו? 3. האם על מכונית חדשה מברכים שהחיינו? 4. האם על וילה של 8 חדרים 305 מ"ק חמש קומות מברכים שהחיינו? 5. האם מותר לי לקבוע מזוזה בחדר מיוחד שבו אני מגדל ג וקים כחיות מחמד? 6. על מה עוד מברכים שהחיינו?
תשובה: 1. אם שמחים בו כן. 2. בדרך כלל לא. אא"כ מדובר בבגד מאוד מיוחד שהשמחה עדיין ניכרת, ובספק טוב לברך ללא שם ומלכות. 3. מברכים שהחיינו. ואם המכונית משותפת לשני אנשים או יותר (בעל ואשה וכד') מברכים הטוב והמטיב. 4. כנ"ל. 5. אם החדר משמש לעוד שימושים יש לקבוע אם זה השימוש היחיד יש לקבוע ללא ברכה. 6. בקצרה: בגדים חדשים  פירות וירקות המתחדשים משנה לשנה  כלים חדשים  גם אם ניתנו במתנה ולא קנית אותם   בקידוש בחגים כמופיע בסידורים.
שאלה: צניעות בתנועת נוער: אני מדריך בסניף עזרא. סניף זה היה נחשב עד לפני שנים ספורות כאלטרנטיבה תורנית יותר לבני עקיבא הקיימת באזור. בשנים האחרונות המצב התורני הדרדר, במיוחד מצב ההפרדה בין הבנים לבנות. ניסיתי לתפוס מדריך אחד לשיחה בקשר לזה ואותו מדריך פשוט לא הבין מה הבעיה שבנים ובנות יהיו ביחד. האם הרב יוכל לשלוח לי סיבה מפורטת?
תשובה: כתבתי על כך בתשובות רבות. אני מציע שתעיין בתשובות אחרות שכתבתי על כך. בקיצור הענין פשוט. הקב"ה יצר את האיש כאיש ואת האישה כאישה. יש הבדל ביניהם. הקב"ה גם יצר כוח משיכה בין האיש והאישה. צריך להשתמש במפגש בין האיש והאישה לעשות איתו דברים גדולים. הדבר הגדול האמיתי שניתן לעשות בכוח משיכה זה הוא הקמת משפחה. כל ההתעסקות בקשר בין בנים לבנות בגיל צעיר כשלא בשלים לעשיית הדבר הגדול זה פיספוס כפול. ראשית, זה התרגלות להשתמש בכוח המשיכה בין המינים לדברים טפלים ולא חשובים, וממילא זה פוגע בכוח העוצמתי שיכול להיות בקשר בין האיש והאישה. בלשון התורה הקשר בין האיש והאישה יכול היות קדוש ומרומם. שימוש בו בצורה בינונית וסתמית הורס את המעלה שיש בקשר זה. שנית, בתקופת הנעורים צריך שהאיש יתפתח כאיש ויהפך להיות איש גדול וכך גם האישה. ההתעסקות בגיל הנעורים במשחקים ובאנרגיות שאינם מעצימות את האישיות של האיש גורמת לכך שהאיש מבזבז את גיל הנעורים לריק. במקום להתפתח בגדולת אנשים מתעסקם בקטנויות ובהמשכות אחרי הדבר המושך הנחמד והרגעי. אם הדברים לא הובנו תתקשר אלי ונשוחח על כך בעל פה. עלה וצלח ותבשר על התחזקות והתעלות בסניף. אתה יכול להזמין אותי לסניף ונשמע מה קורה וכיצד לניתן להתעלות. כדאי לתאם זאת עם המרכזת   קומנרית.
שאלה: עירוב תחומין שמתסיים בתוך העיר: אבקש את הכרעת הרב אריאל. שאלוני, אדם שרוצה ללכת מישוב לישוב בשבת והמציאות היא שחייב לעשות עירוב תחומין אך מידת האלפיים שלו תיגמר באמצע העיר. השאלה, האם מותר לו להמשיך? לכאורה אפשר להביא ראיה מסימן (תה, ו), נתנוהו גויים חוץ לתחום בעיר אחרת מוקפת חומה או שנאנס או ששגג ויצא חוץ לתחומו ונכנס לעיר מוקפת חומה מהלך את כולו אבל אם יצא חוץ מתחומו לדעת אין לו אלא ארבע אמות. פה הוא נכנס בהיתר ויהיה מותר לו להמשיך בכל העיר. מה דעת הרב?
תשובה: שם מדובר באונס. אך היוצא ברצון, התחום מסתיים גם באמצע העיר. ר' משנ"ב תג, ה.
שאלה: להזמין משגיח לאולם חתונה בכשרות מהודרת: האם משפחה שמקפידה על מהדרין בלבד צריכה להזמין משגיח משלה, או מגוף כשרות המתמחה בתחום, בכדי לוודא שהאוכל בחתונה שלהם יהיה מהודר לגמרי?
תשובה: ב"ה שלו-ם וברכה, צריך לבדוק את המשגיח של האולם ואחר כך להחליט. הרב חגי בר גיורא
שאלה: דין ביתן שומר גדול לעניין מזוזה: בס ד בהמשך לתשובתו של הרב בעניין ביתן שומר הקטן משני מטרים על שני מטרים - שפטור ממזוזה, מה הדין כאשר הביתן גדול משני מטרים על שני מטרים? השאלה נשאלה בהמשך לשאלה "מזוזה בבוטקה"
תשובה: מכיוון שזה לא ראוי לדירה (לא ישנים שם), אין צורך.
שאלה: מה המקור שחכמי הסנהדרין התעטפו בטלית?: לכם, ו קטנה על כל המפעל האדיר. א. מובא במדרש רבה, פה ט, על הפסוק: חותמך ופתילך ומטך אשר בידך (בראשית לח, יח) ופתילך: אלו סנהדרין, שמתעטפים בטליתותיהם. יש מקור הלכתי לזה? ב. מובא בילקוט שמעוני על הפסוק: ותכחש שרה לאמר: לא צחקתי (שם יח, י) מכאן לומדים שהנשים פסולות לעדות. האם זה עונש לשרה ולכל הנשים אחריה או שפשוט זה המחיר של שרה שכיחשה מתוך פחד והקב"ה לא רצה לבזות את הנשים?
תשובה: לשואל שאלה א' - כך נפסק ברמב"ם (הלכות סנהדרין ב, ה): "כל בית דין של ישראל שהוא הגון, שכינה עימהן  לפיכך צריכין הדיינין לישב באימה ויראה, ועטיפה וכובד ראש". לפי הלכה ח שם מובן ש"עטיפה" פירושה עטיפה בטלית. שאלה ב' - לפי החזקוני (בראשית יח, י) הנשים פסולות לעדות "לפי שמכחשות מפני היראה". כלומר אין מדובר בעונש או ב"מחיר", אלא בהלכה הנובעת מהטבע הנשי. ומקור הדין בספרי (שופטים קצ), שם מובאת גזירה שווה: "יכול אף אשה תהא כשירה לעדות? נאמר כאן 'שני' ונאמר להלן (דברים יט, טו) 'שני', מה 'שני' האמור כאן - אנשים ולא נשים, אף 'שני' האמור להלן - אנשים ולא נשים". נאמנה
שאלה: בהמשך לשאלה זו: זרקתי (מחלון ביתי) לגינה של הבניין שבו אני דר, כל מיני זרעים שונים של פירות שאכלתי. האם עברתי על איסור הלכה? השאלה נשאלה בהמשך לשאלה "חול מעורבב בזרעים"
תשובה: וברכת ד' איסור כלאים, נחלקו האם הוא משעת זריעה או קליטה. עיין אגלי טל זורע אות ב ס"ק ו, וכן במעדני ארץ כלאים פ"א ה"א. ולדעות שרק משעת קליטה או השרשה חל האיסור, עצם הזריקה לא אוסרת, אבל אם הזרע נקלט וצומח יש שם כלאים ויש לעקור. ד' עוז לעמו יתן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כלים עם נקב במכסה: האם מותר לפתוח את הנקב במכסה כאשר מחממים במיקרוגל של עבודה שמחממים בו גם בשר וגם חלב? השאלה נשאלה בהמשך לשאלה "מיקרוגל בשר וחלב"
תשובה: לכתחילה יש להקפיד על כיסוי מלא של האוכל כשמחממים במיקרוגל שמשמש גם לדברים אסורים. אולם בדיעבד האוכל מותר באכילה. יש שמתירים לכתחילה להסתפק במכסה עם חורים מאחר והאדים לא יכולים לחזור לתוך האוכל.
שאלה: נר חנוכה שעשוי רק מפתילה או רק משמן: אבקש לדעת את הכרעת הרב ליאור בדבר ששאלוני. האם אפשר לברך על נר חנוכה גם אם הנר לא עשוי מפתילה שמן? כלומר, לברך על כוסיות שמן שאין בהם פתילות והם דולקות חצי שעה או לברך על פתילה שעשויה מחומר מיוחד שתדלק חצי שעה בלי שמן בתוך כוסית?
תשובה: אם זה נראה כמו נר אחד (ולא כמו אבוקה), לא משנה איך הוא עשוי וזה יהיה מותר. אם בכוס שמן כל השכבה העליונה בוערת, אינו נראה כנר ואסור. אמנם המהר"ל מפראג סובר שיש צורך דווקא בפתילה בתוך שמן ולא בשעווה או תחליפים אחרים, אך אנו לא פוסקים כך. לכן גם אסור להדליק עם גוזניקים בצבא, כי נראה כאבוקה. כמובן שכל הדיון פה הוא על ברכה, אך ללא ברכה ניתן להדליק כל סוג. בכל אלו ועוד (כגון: הדלקת חנוכיה באולם שמחות), למרות שאין לברך, יש עניין להדליק ולפרסם שעתה חג חנוכה.
שאלה: להדליק נרות חנוכה בעצמו או ע"י שליח: לרב אריאל יושבי ביהמ"ד רוצים לברר את דעתו של הרב לגבי הדלקה של נר חנוכה בזמנה ושלא בזמנה. נראה מספרי הרב ותשובותיו שיש 3 דרגות. 1- להדליק בזמן, בתחילת הלילה. 2- עד 7-8 בערב זה עדיין לכתחילה וידליק, אך עדיף שימנה שליח שידליק בתחילת הלילה. אך מדוע, הרי לשיטת הרבה ראשונים ברכת ההודאה על הניסים היא מצוה בגופו. אמנם אפשר שידליק שוב ויראה את הנר, אך לברך לא יוכל לפחות ספרדי לא יוכל ויוצא שאת ברכת ההודאה לא קיים על פי שער-הציון תרעו,י שלא מספיק הראיה אלא צריך גם את הברכה? 3- משעה שמונה בערב עד אחרי חצות שנה בדיעבד, ולכן וודאי שימנה שליח שידליק בזמן. וגם כאן השאלה ניצבת, שעדיף שהוא ידליק מאוחר ויצא חובת כל המצוה מאשר שידליק ע"י שליח בזמן אך לא יקיים י"ח המצוה ברכת שעל-הניסים שזה בגופו בשלימות?
תשובה: עד השעה 19:00 מסתבר שהוא עדיף על שליח, לאחר מכן שליח עדיף.
שאלה: לכמה שעות יש לחנך ילד להמתין בין בשר וחלב, קידוש לילד : לכבוד הרה"ג הרב דוב ליאור שליט"א 1) מאיזה גיל יש לחנך ילד להמתין בין בשר וחלב? כמה שעות יש לחנך? (האם די בשעה, שלש או שש)? האם יש הבדל בין הפוסקים לפי מרן השו"ע או לבין האשכנזים (האם שייך לילד טעם: כל מי שיש בו ריח תורה ימתין שש שעות)? 2) האם ילד צריך להמתין לקידוש בשבת כדי לאכול? אם כן, מאיזה גיל צריכים להקפיד?
תשובה: 1) אין צורך לחנך לשעות לפני גיל 9-10. אין הבדל בין אשכנזים לספרדים. 2) אם קשה לו להמתין, שייתנו לו לאכול. אך אם לא, ישתדלו לחנכו שלא יאכל לפני קידוש.
שאלה: בחירת אישה לחברת כנסת: לכבוד הרב! מדוע מותר לאישה להיות בכנסת, הרי זו שררה ועוד שכנסת ישראל נחשבת כמלכות ואין ממנים מלכה כמו שאמר הרמב"ם בהלכות שופטים? השאלה נשאלה בהמשך לשאלה "כנסת ישראל -בחירות"
תשובה: איני נכנס לשאלה עצמה אלא רק מתייחס להגדרות. י"א שח"כ אינו שררה אלא עבדות, הוא נבחר ע"י הציבור והציבור יכול להדיח אותו. הציבור יכול לקבל עליו אישה, כמו דבורה.
שאלה: כיצד להכין חבורה: ראיתי שאלה שנשאלה לגבי חבורה בשנת תשס"ח, אך התשובה לא ברורה עד כדי הבנה. אם אפשר בבקשה מכבוד הרב, להסביר בפירוט כיצד להכין חבורה בצורה ברורה ומבוארת. המהלכים בחבורה וכו. השאלה נשאלה בהמשך לשאלה "הכנת חבורה"
תשובה: הכנת חבורה היא הכנת נקודה בגמ', הסברתה והבנתה בצורה עמוקה. יש לבחור אמירה בגמ' שיש עליה משא ומתן. מו"מ של הגמ' בדרך כלל כולל שאלה ותשובה או ראיה ודחיה. שלב א' - מה היינו חושבים ללא המימרה. שלב ב' - מה חידוש של הממירה. לפעמים כבר בשלב זה ניתן לעמוד על שתי אפשרויות. יש אפשרות לצמצם את החידוש של הממירא ויש אפשרות להרחיב את החידוש של המימרה. שלב ג - לזהות איזה רש"י הוא רק מפרש ואיזה רש"י הוא מוסיף באור ונוקט עמדה מחודשת. שלב ד' - לבדוק האם יש תוס' שחולק. ברגע שמוצאים מחלוקת, או ברמת הגמ' או ברמת הראשונים, לבאר את המחלוקת. דרך לימוד מחלוקת היא לחשוב עם איזו דעה יותר מזדהים. לאחר שמתיישבת בלב דעה אחת לנסות להבין האם הדעה השניה חולקת על דבר מהותי או שהמחלוקת היא קטנה ואינה נוגעת למשהו עקרוני. במקומות אלו בדרך כלל מוצאים שתי הבנות. שלב ה' - להסביר את שני הצדדים בהבנת המחלוקת ולמצוא נ"מ בין שני הצדדים. שלב ו' - לבדוק בהלכה האם יש התייחסות מיוחדת לסוגיא. ובהצלחה
שאלה: תביעה על העלבה: האם אני יכול לתבוע אדם על כך שקיבל הוצאת שם רע עלי ואף הוא העליב אותי ביני לבינו?
תשובה: לא שייך לתבוע על כך.
שאלה: תפילת שחרית לפני הנץ: אני מתפלל בכל בוקר לבדי מפני שאין לי אפשרות להגיע לבית כנסת. אני צריך לצאת מהבית בשעה 6 וחצי לעבודה. יוצא בזאת שאני קם בשעה 5 בבוקר ומתפלל את ברכות השחר לאחר מכן מניח תפילין. האם מותר לי להתפלל שחרית לפני נץ החמה? (חשוב לציין שאני מתפלל את כל התפילה, כולל סדר היום וקריאת התורה ביחיד בימי שני וחמישי על פי הדרכת הרב בבית הכנסת. לכן אם לא אתחיל מוקדם יהיה קשה עליי מאוד להתפלל בבוקר)
תשובה: הנך יכול להניח תפילין ולהתפלל שעה לפני הנץ (כה"ח יח,יח). כיום הנץ 6 ועשר דקות. עד סוף כסלו הזמן יגיע ל6 וחצי. הנך יכול להתפלל לפני הנץ ללא ספק. ה' יצליח דרכך.
שאלה: לדבר או ללכת לאור נרות חנוכה: נבקש את הכרעת הרב דוד חי הכהן. 1-הריטב"א (שבת, כא:) כותב, וכתב מורי הרא"ה שאסור לשום אדם לדבר עם חברו בפתח לאור נר חנוכה, האם זה כפשוטו? 2- האם הרא"ה לא "יסכים" לדברי שער-הציון (תרעג, יא), שמותר ללכת לאור נר חנוכה לראות שלא יתקל במשהו ויפול, שלא מחויב לעצום עיניו, דלא מקרי תשמיש?
תשובה: נראה שהרא"ה יסכים כי יש הבדל בין אם אדם עומד בכוונה ליד הנרות לבין אדם שעובר והולך בלי קשר לאור הנר אלא שיותר קל לו ללכת בזכות אור הנר ולא צריך לעצום עיניו.
שאלה: בקשות לאחר יהיו לרצון השני: ואם אני רוצה לבקש, זה יהיה לי עבירה או יכול להיות שהבקשות לא יענו ולא יהיה שווה לי? השאלה נשאלה בהמשך לשאלה "קריאת שמע ועניית אמן"
תשובה: חס ו להחשיב תפילה לה' כעבירה. כפי שכתבתי לך אתה יכול לבקש בקשות בתפילה ולענות על עיקרי הקדיש והקדושה. עלה והצלח. הקב"ה שמח בתפילותיך
שאלה: כשרות תה: קיבלתי קופסה תה של חברת TWG עלי תה עם תוספת של פירות או משהו דומה, האם ניתן לשתות גם אם אין על זה הכשר?
תשובה: ב"ה שלו-ם וברכה, כל אוכל צריך כשרות, כאשר הוא לא טבעי או יש לו תוספות. הרב חגי בר גיורא
שאלה: מתי חייב אבא לתת מתנה שהבטיח לבנו: נבקש את הכרעת הרב דוב ליאור שליט"א. אבא שאמר לבנו קטן או גדול שיתן לו חפיסת שוקולד על עזרתו לאבא. האם יש בדבר כזה איסור בל תלין אם לא הביא לו מיד?
תשובה: בל תלין שייך בשכר עבודה, לא על הבטחה. ובכל זאת אין להבטיח לילד משהו שההורה לא יקיים, משום אבדן אמון הילד בהורים.
שאלה: אבק לשון הרע בשוגג: לכבוד הרב אני רועד מאז שגילתי שכתבתי משהו במחשב ולא ידעתי שזה אבק לשון הרע, רציתי תשובה אמיתית מעומק הלב לפני הקב"ה לפחות אם יש תקנה (לא סלח לי). הבעיה שקודם סיפרו עלי לשון הרע ממש, ואני באיוולתי ומרוב דאגתי (לא לעצמי), בשוגג, כתבתי משהו במחשב שהפך לאבק לשון הרע. הבעיה שאין לי תקנה כמו שכתוב: "מרפה לשון עץ חיים", והאמת שזה מחלוקת, חד אמר: התקנה של לשון הרע, שיעסוק בתורה, וחד אמר: לשון אין לו תקנה!, רק בכדי להישמר מלשון הרע - יעסוק בתורה. וכ"כ חמור עד ששקול כנגד ע"ז ג"ע וש"ד ביחד כולם, וכאילו הרג הנפש (שנאמר בע"ז: "אנא חטא העם הזה חטאה גדולה", בש"ד: גדול עווני מנשוא", בג"ע: "ואיך אעשה הרעה הגדולה הזאת", ובלשון: "לשון מדברת גדולות"). ואני בסה"כ כתבתי אבק הלשון, ולא לשון הרע, ולא בדיבור או דרך המספרים. ועוד שמימיי לא חטאתי בחטא כ"כ חמור של אבק לשון הרע, פעם ראשונה בחיי (וכמו שכתב רבינו בחיי בחובות הלבבות שער התשובה, שאפילו עוון גדול ומבקש עליו רחמים מתכפר לו, חוץ מבן-אדם לחבירו או ק"ו לגדול וקדוש ממנו שאין מתכפר עד שיסלח לו). כמה תהיה כלימתי לעולם הבא, אוי לי. אני מבקש שהוא ימחל לי ועוד אבקש, אבל איך הוא ימחל לי, הוא לא רוצה למחול לי. מה לעשות כדי שימחל לי ואיזה תקנה יש לי, ואם יש לי בכלל תקנה? זה הפעם הראשונה שנפלתי בש"ד של לשון. והאמת שאנשים מספרים ולא מרגישים. מה עלי לעשות וכמה להתענות ולסגף את עצמי? כמה לצעוק ולבכות לה שאותו אחד ימחל לי (אני לא מבקש סליחה, בסה"כ מחילה וחלקית)? אני עצוב ולא קונה דברים שמשמחים אותי. אמר לי ת"ח אברך גדול אחד, שאפילו רוצח צריך להיות קצת שמח, ולא ליפול לייאוש מוחלט, כמו שאמר קין שצעק צעקה גדולה כל ימי חייו: "גדול עווני מנשוא" והקב"ה האריך אפו אל קין, וריחם עליו ונתגלגל ביחזקאל בן בוזי נביא שקורא לו ה בכל נבואה: "בן-אדם". אני לא אכלתי סמים. אני לא רוצה להתאבד מייד ממש. אני כל יום מבקש לפני בורא עולם שייתן בליבו שימחל לי חלקית והוא לא מוחל לי. האם יש לי תקנה? מה התקנה שלי? איך אני אעשה שהוא ימחל לי? מה התשובה שאני יכול לעשות? אני מבקש מהרב תשובה לשאלה, ושהרב יענה לי בהקדם האפשרי, ו מראש כבוד הרב. השאלה נשאלה בהמשך לשאלה אישית
תשובה: ב"ה קראתי את מכתבך ואני מאוד מבין את התחושות הלא טובות שלך. זה נורא, להרגיש שיש לך כתם ממעשה שעשית, ושאתה לא יודע איך תוכל לנקות אותו. דע לך, שיש כמה דברים שחשוב מאוד שתזכור אותם תמיד והם ישנו לך את כל התחושה. א. אין דבר העומד בפני התשובה. ה' נתן לנו מתנה נפלאה שהיא התשובה, ואנו מסוגלים לתקן את הכל. חזרה בתשובה איננה דורשת ייסורים וכדומה, אלא את שלבי התשובה הבסיסיים והידועים, של עזיבת החטא, חרטה וקבלה לעתיד. אם אתה יכול לבקש סליחה, והדבר לא יגרום לאדם האחר יתר כעס - ודאי שזה נכון וטוב, אך אם הדבר רק מעורר יותר בעיות, לא מבקשים סליחה מהאחר, אלא רק מה'. ב. חשוב מאוד שלא להיות לחוץ - ה' אוהב אותנו ויודע כמה אנו מתאמצים ומשתדלים, והוא יתברך יסלח לנו על כך. ג. הצער והכאב - מכפר על החטא שהיה. ד. חשוב לדעת להמשיך הלאה - ה' רוצה שאנו נהיה שמחים בעבודתו, ושלא נשקע במחשבות על החטאים שלנו. לכן המשך הלאה, והתחזק בדברים הטובים שאתה עושה, ואיך תוכל לשפר אותם. בברכת הצלחה רבה הרב יצחק גרינבלט.
שאלה: לפתוח מגירה עם מוקצה בשבת: האם מותר לי בשבת לפתוח מגירה לקחת סכו"ם אם יש שם בטריות או מספרים או לקחת משהו מהתיק שלי שיש שם כסף? ושבת
תשובה: אם יש במגירה דברים שהם מוקצה ודברים חשובים שהם היתר, המגירה נקראת בסיס לדבר האסור והמותר ואפשר לפתוח אותה בשבת על מנת לקחת את דברי ההתר. לכן, יהיה מותר לפתוח את המגירה ולהוציא את הסכו"ם. אותו דבר זה לגבי התיק אולם ניתן לפתוח אותו ולהוציא את הדברים ללא הזזתו ואז אין כל בעיה.
שאלה: להנות מנר חנוכה עם ריח: הרב כתב באתר לפני כמה שנים שמותר להשתמש בנרות חנוכה עם ריח. רצינו להבין יותר, האם כוונת הרב שמותר לקנות נרות אלו לכתחילה למרות שבמיוחד מייצרים כך את הנרות משעווה שיש בה ריח? כי הרי רש"י כותב והט"ז,תרעג,ד שאסור להשמש בנר חנוכה כדי שיהיה ניכר שזה נר מצוה. וה"ה כאן שנאסור, כי אחרת יהיה ניכר שנקנו כדי שיהיה ריח נעים בבית? השאלה נשאלה בהמשך לשאלה "הנאה מותרת מנרות חנוכה"
תשובה: ריח זה לא דבר שיש בו ממש, הוא לא משתמש בעצם הנר, לכן זה יהיה מותר.
שאלה: הדלקת נר חנוכה בכנסים: הגרשז"א סובר שלא צריך להדליק נר חנוכה באולם שמחות וכדומה, כי דווקא תקנו להדליק בבית-כנסת. 1- והרי נאמרו כמה טעמים למה מדליקים בביכ"נ: או בגלל זכר למקדש אך טעם זה לא הובא בב"י. או בגלל אורחים שאין להם בית הובא בב"י. או בגלל פרסומי-ניסא הובא בב"י. בשו"ע הביא רק את הטעם של פרסומי ניסא. אז מוכח שבכל מקום, ולא רק ביכ"נ, שיש פרסום נס חובה להדליק ואולי גם לברך? 2- הפרי חדש כותב שבכל ספק אם צריך להדליק אז ספק פרסום נס לחומרא וחובה להדליק אמנם בלי ברכה. וה"ה כאן, לפחות יש ספק מה הטעם העקרי שעליו תקנו הדלקה בביכ"נ ונחמיר להדליק?
תשובה: עצם התקנה של הדלקת נרות חנוכה הינה חידוש גדול ואינו כדינא דגמרא. כיוון שכך, אין צורך להוסיף חומרות מכח תקנה זו. הטעמים שהוזכרו ביחס להדלקה בבית כנסת נאמרו דווקא כהסבר מדוע להדליק בבית כנסת ואינם גדרים כלליים. בשורות טובות
שאלה: אני יוצא עם גויה - דחוף: אני יוצא עם גויה כבר 4 שנים ולא ידעתי עד לפני כ-חצי שנה שהיא אמרה אמת מחשש לאבד אותי ולמרות זאת בגלל אהבתי אלייה חששתי לאבד אותה אבא שלה יהודי והיא רוצה להיתגייר ואני רוצה להישאר איתה כי היא גם בהריון האם מותר לי להישאר איתה.זה כבר הריון שלישי אם היא תפיל.זה דחוף לגבי השאלה כבודו!!! השאלה נשאלה בהמשך לשאלה "קשר עם גויה"
תשובה: על פי ההלכה הילד אינו יהודי והוא בנה ולא בנך. האם אתה רוצה ח"ו שלא יהיה לך המשך בעם ישראל, הרי אתה מסכן את עצמך גם בעולם הזה וגם בעולם הבא. תניח לגויה להחליט אם היא רוצה את הילד או לא ואתה תבנה לך בית טוב עם עם יהודיה ובנים כשרים שיזכירו את שמך גם אחרי מאה ועשרים. ומן השמיים יעזרוך בעצה טובה ובגבורה לצאת מהמלכודת שנפלת בה.
שאלה: ברכה ראשונה לפני אכילת חצי פרי ולפני שתית חצי כוס: רציתי לשאול שתי שאלות שאולי אחת הן: אם אני אוכל חצי תמר (כדוגמה) ממתין כ 9 דקות ואח"כ אוכל את החצי השני (כדי לא להיכנס למחלוקת ברכה אחרונה על פרי שלם), האם לפני אכילת החצי השני אני חייב לברך שוב בורא פרי העץ? אם אני סוחט חצי תפוז (לדוגמה) מברך ושותה ולאחר השתיה של חצי התפוז אני סוחט את החצי השני (מדובר הלכה למעשה כי הכוסות קטנות מלהכיל את כל כמות המיץ), האם אני צריך לברך שוב ברכה ראשונה? ושאלה אחרונה האם בד"כ בשיעור של פרי שלם שנסחט יש שיעור המחיב ברכה אחרונה? ויישר כח
תשובה: בתמר ובמיץ אין צורך לברך שנית ברכה ראשונה. ברכה אחרונה מברכים כאשר שותים 86 מ"ל ברצף (פחות מחצי כוס רגילה). ולאשכנזים, אם שותים שיעור זה ב-4 דקות.
שאלה: הדלקת נרות חנוכה באולמות או מקומות עבודה: האם עולה מתשובת הרב שדעת הרב היא שאפשר להדליק ולברך על נרות חנוכה באולם שמחות, במקום העבודה, במסיבת חנוכה שנערכת באולם מתנ"ס וכדומה? השאלה נשאלה בהמשך לשאלה "הדלקת נרות חנוכה בפלג המנחה"
תשובה: מכיוון שזה לא בית של אף אחד, זו בעיה לברך במקום כזה. יש תשובה של הציץ אליעזר שבה הוא אומר שמה שאנו מברכים בבית כנסת זה היתר מיוחד (כי באמת מצד הדין אין לברך - זה לא בית של אף אחד).
שאלה: שיעור הפרשת חלה לספרדים: ידוע שהרב אליהו הורה להפריש חלה לספרדים מ-2 קילו והלאה. רצינו לשאול את דעתו של הרב, אם ספרדי יכול לנהוג אחרת? כי בספרו של הרב חיי נאה זצ"ל מוכיח שהמנהג בא"י להפריש מ-1600. ובהסכמה לספרו הרב בנגיס והרב הרצוג כותבים, שכך היה המנהג מדור לדור להפריש בכזאת כמות. אם כי יוצאי בבל יעשו כבא"ח, אך ספרדי "רגיל", האם לא יוכל לעשות כמנהג א"י? דרך אגב,בשו"ת קול אליהו לרב טופיק מירושלים מוכיח שגם דעת הבא"ח, לברך מ-1600.
תשובה: גם יוצאי בבל מפרישים מקילו ושש מאות, אמנם בלי ברכה.
שאלה: סכין שחתכו איתו גבינה צהובה: 1. מה דין סכין בשרי שאינו בן יומו שספק אם חתכו איתו גבינה צהובה רגילה? 2. מה דין מזלג חלבי שהעבירו איתו מכלי לכלי עוף קר וייתכן וגם נעזרו לחתוך איתו את העוף הקר?
תשובה: 1. הגבינה מותרת. הסכין כשרה לשימוש לאחר ניקיונה. 2. המזלג כשר.
שאלה: שעון שעצר באזכרה: היום אבי היה באזכרה של אביו וכאשר יצא מבית הקברות שם לב ששעונו עצר. האם זה אומר משהו? מה צריך לעשות? ושבת
תשובה: אין מה לחשוש או לדאוג. אין לזה משמעות.
שאלה: הוצאת ספר תורה בשבת כשאין מניין: כאשר אין מניין, האם אפשר להתפלל מוסף ולאחר מכן להוציא בשבת ספר תורה, ואם כן, עד איזה זמן חצות היום או מנחה גדולה?
תשובה: כאשר אין מניין אפשר לקרוא בתורה בסמוך לתפילת מנחה (אם יש מניין) במשך כל היום, אך מצווה להקדים (מ"ב קלה,א).
שאלה: הבעיה בהלכה: יש לי שאלה בנוגע למושג שנקרא בפי כל "עישון". אני בחור צעיר מאוד, בן 25 ועוד קצת חודשים, צעיר בנפשי, חייכן ואוהב לצחוק ב"ה, אופטימי, למדתי בשובו והרב שלי עישן, וגם שמעתי שהרבה מגדולי ישראל עישנו. האם לפי ההלכה מותר קצת לעשן או להתחיל לעשן? מה הבעיה בעישון טבק, ומה ההלכה למי שמעשן כבר הרבה (אני לא כזה ב"ה)? האם מה שכתוב בהלכה בשו"ע (שאפילו בט באב): "שמי שחסרון הטבק מפריע לו מותר לעשן בתשעה באב אפילו"! לדעתי זה קצת נוגד את ההלכה, ומצד שני כתוב את זה בשו"ע וזה מובא בהלכה? מה האיסורים שכרוכים ב עישון סיגריה? האם מותר לעשן במוצאי-שבת (אני בד"כ לא מעשן) כמה נשימות של סיגריה, כגון שליש מסיגריה אחת (חוץ מהבדלה), כדי להחזיר את הנחת שיצאה הנשמה היתירה ויש צער? אני התחלתי קצת "לעשן" פעם מגיל 24.5-25 ועישנתי 11 סיגריות בחצי שנה. ועוד מה הבעיה בהלכה ב עישון? והאם יש סתירה מצד פוסקים אחרים שזה נראה לי קצת מזעזע שמרן השו"ע כתב דברים כאלה?
תשובה: : שתי נושאים נוגעים לעישון: א. השאלה של פיקוח נפש וסכנת נפשות. ב. השאלה התרבותית. בנוגע לפיקוח נפש - מוסכם על כל הרופאים שעישון לא בריא. נכון שיש גם אוכל לא בריא, אבל עישון זו פעולה שכל כולה לא בריאה וחבל להתחיל ולהתרגל לדבר שאינו בריא. לגבי הצד התרבותי - זה תלוי בצורה במידה בהקשר וכד', וזה נוגע לכל הבילויים והדברים שאנו עושים סתם בשביל הכיף.
שאלה: הרב אליעזר ברלנד: מי זה הרב אליעזר ברלנד והאם ניתן לסמוך על דבריו? האם ניתן לקבל או לקחת את דבריו?
תשובה: ב"ה הרב ברלנד הוא אחד מגדולי הרבנים של חסידות ברסלב. כמובן שאני הקטן אינני בא לדבר על רבנים, ולומר מי גדול ומי קטן, אלא אני מאמין שצריך לכבד את כולם, וללמוד מכל אחד את מה שטוב בשבילי, ויחד נזכה בעזרת ה' לגאולה שלמה לכל עם ישראל.
שאלה: תפילות פרטיות בשבת: האם מותר להתפלל תפילות שעקרן קרבת ה כמו התפילה של ר אלימלך מליז נסק? האם לדלג על החלק של בקשת סליחה על העוונות?
תשובה: מותר. ראוי לדלג עלתפילות המביאות לידי צער בשבת.